Poftiți la masa străbunilor noștri! Bucate româneşti şi poveşti despre români - lansare de carte și spectacol artistic
2023-09-13 15:00 - 16:30 (Europe/Helsinki) | Brăila
Brăilenii sunt invitați miercuri, 13 septembrie 2023, ora 15.00, la Biblioteca Județeană ”Panait Istrati ” la lansarea volumului ”Poftiți la masa străbunilor noștri! Bucate româneşti şi poveşti despre români”, coordonat de Elena și Dumitru Parasca, reprezentanții Asociaţiei Culturale ”Regatul Sânzienelor ” din Suceava.
Prezintă: scriitorul Virgil Andronescu și de artistul plastic Hugo Mărăcineanu.
Moderează: Dragoș Adrian Neagu, directorul Bibliotecii.
”Fiecare coautor al acestei cărți are propriile percepții despre bucătăria românească. Au profesii diferite și vin din medii diferite. Sunt oameni care povestesc cu sinceritate despre trăirile lor, despre experiențele lor de viață. Și totuși, în această diversitate de abordări ale subiectului gastronomie românească, descoperim un filon comun și prețios prin simbolistica lui – rădăcinile din care ne tragem seva. «Poftiți la masa strămoșilor noștri! Bucate românești și povești despre români » nu este o carte de bucate și nici o carte de istorie. Este o carte despre trăirile noastre, cu povești despre zone rupte din rai, despre oameni adevărați și despre modul lor de viață” – explică coordonatorul Dumitru Parasca,
În cuprinsul cărții cititorii pot descoperi rețete din diferite zone ale țării: Elena Negru (Bucovina, Colț de Rai), Ilaria Pușcă (Poveste cu bucate de ieri și azi din Vatra Moldoviței), Lăcrămioara Pop (Frunză verde ca răchita/Iacă-te și din Harghita), Gabriela Popa (Brăila, orașul dacilor), Elena Nandriș (Mahala, pământ românesc), Irina Chirinciuc (Vă îmbrățișăm din Basarabia), Ilie Abramiuc (Mierea, mărturie peste milenii a continuității poporului român), Laura Melinda Tătăran (Rețetar din județul Satu Mare) etc. Coautorii și ambasadorii culturali ai Festivalului național „Regina Sânzienelor” vor fi prezenți la lansare și vor împărtăși cu publicul cum a luat naștere ideea acestei antologii.
Programul evenimentului mai cuprinde un spectacol de muzică și dansuri populare și o mini-expoziție culinară cu degustare. Participă Ansamblurile de dansuri folclorice “Dor de tei” din Galați, „Păltineanca” din Vrancea, „Dorulețul” din Tulcea, „Spicul” din Brăila și Ansamblul de dansuri grecești „Pandora”, de asemenea din Brăila. Cu un moment de muzică populară va fi prezent în fața publicului și solistul brăilean Mihai Constandache.
Vă așteptăm cu drag!

𝐂𝐮𝐫𝐬 𝐝𝐞 𝐄𝐝𝐮𝐜𝐚𝐭̦𝐢𝐞 𝐅𝐢𝐧𝐚𝐧𝐜𝐢𝐚𝐫𝐚̆
2023-09-14 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Pentru cei care doresc să dobândească abilități financiare solide avem o veste bună! Începe noul 𝐂𝐮𝐫𝐬 𝐝𝐞 𝐄𝐝𝐮𝐜𝐚𝐭̦𝐢𝐞 𝐅𝐢𝐧𝐚𝐧𝐜𝐢𝐚𝐫𝐚̆ pentru tinerii brăileni de 15-20 de ani, care sunt încurajați să învețe cum să-și gestioneze banii în mod inteligent, să economisească și să investească cu încredere.

Ne vedem la Biblioteca Județeană „Panait Istrati” în data de 14 septembrie 2023, ora 17.00!

Cursul va aborda următoarele subiecte:
Gestionarea bugetului personal și calcularea veniturilor și cheltuielilor;
Economisirea eficientă și introducerea în conceptul de investiții;
Cum să gestionezi datoriile și să iei împrumuturi responsabile;
Tehnici de securitate financiară pentru a-ți proteja banii și datele personale;
Planificarea financiară pe termen lung și stabilirea obiectivelor financiare.

Cursul este 𝐢𝐧𝐭𝐞𝐫𝐚𝐜𝐭𝐢𝐯 și 𝐜𝐚𝐩𝐭𝐢𝐯𝐚𝐧𝐭, oferind oportunitatea de a interacționa cu experți din domeniul financiar. Cursul este 𝐆𝐑𝐀𝐓𝐔𝐈𝐓, dar locurile sunt limitate! Înscrierile se fac aici: https://www.facebook.com/messages/t/109469415909624
sau prin intermediul Bibliotecii Județene ”Panait Istrati” Brăila. Pentru întrebări și detalii suplimentare, contactează-ne la: https://www.facebook.com/messages/t/109469415909624
Coordonator: Gabriel Stoica – trainer specializat în zona investițiilor pe piețele financiare.

Vă așteptăm!

INIMA MEA BATE, expoziție de carte
2023-09-22 08:00 - 17:00 | Brăila
În perioada 22 septembrie – 03 octombrie 2023, Secția Împrumut pentru Adulți din cadrul Bibliotecii Județene „Panait Istrati” Brăila organizează o expoziție documentară intitulată „Inima mea bate” dedicată Zilei Mondiale a Inimii și conține o serie de volume aflate în colecțiile bibliotecii.
În fiecare an, la 29 septembrie, se marchează Ziua Mondială a Inimii, eveniment organizat la nivel internaţional de World Heart Federation şi care doreşte să contribuie la creşterea gradului de conştientizare a populaţiei globului asupra factorilor de risc ce duc la apariţia bolilor cardiovasculare şi să determine treptat o schimbare în atitudinea oamenilor faţă de problema adoptării unui stil de viaţă sănătos.
Expoziție realizată de Florentina Petcu, bibliotecar.

Curs de inițiere în BRIDGE
2023-09-27 15:30 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În cadrul Săptămânii Europene a Sportului, Asociația Bridge Club Brăila desfășoară la secția Mediatecă miercuri, 27 septembrie, începând cu ora 15.30, un curs gratuit de inițiere în BRIDGE cu instructorul Ovidiu Agache.
Săptămâna Europeană a Sportului (SES) este o inițiativă a Comisiei Europene, menită să promoveze un stil de viață activ și sănătos mai ales în rândul copiilor, care sunt invitați să descopere beneficiile sportului în viața noastră.

NOCTURNA BIBLIOTECILOR 2023
2023-09-29 16:00 - 22:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Dragi prieteni,
ne deschidem larg porţile în seara de vineri, 29 septembrie 2023, între orele 16.00 – 22.00 și vă invităm la o serie de evenimente culturale şi activități atractive pentru toate vârstele!
Iată programul manifestărilor:
● 16.00 – 17.00, Curtea bibliotecii
𝐂𝐨𝐧𝐜𝐞𝐫𝐭 𝐟𝐨𝐥𝐤 𝐜𝐮 𝐓𝐫𝐮𝐩𝐚 𝐆𝐞𝐧𝐞𝐫𝐚𝐭̦𝐢𝐢 a Casei de Cultură a Municipiului Brăila

● 16.00 – 22.00, Makerspace
Robotică, programare și inginerie pentru toți copiii
Coordonatori: Silviu Gheorghe și Ștefăniță Alecu

● 16.00 – 22.00, Holul principal
𝐅𝐚𝐜𝐞-𝐩𝐚𝐢𝐧𝐭𝐢𝐧𝐠
Coordonator: Ion VOLCU

● 16.00 – 22.00, Centrul Multicultural
𝐀𝐭𝐞𝐥𝐢𝐞𝐫 𝐇𝐚𝐧𝐝𝐦𝐚𝐝𝐞
Coordonatori: Ana Maria FLORICĂ, Andreea NOVAC

● 16.00 – 22.00, Colecții Speciale
𝐂𝐮𝐫𝐢𝐨𝐳𝐢𝐭𝐚̆𝐭̦𝐢 𝐝𝐢𝐧 𝐁𝐢𝐛𝐥𝐢𝐨𝐭𝐞𝐜𝐚̆
Coordonator: Cătălin RÎȘNOVEANU

● 16.00 – 22.00, Sala Dunărea
𝐃𝐞 𝐥𝐚 𝐯𝐢𝐬 𝐥𝐚 𝐟𝐚𝐩𝐭𝐚̆ – expoziție de cămăși cusute de membrele grupului Poveștile IEI
Coordonator: dr. Corina CIURARU

● 17.00 – 18.30, Sala de Lectură
𝐋𝐚𝐧𝐬𝐚𝐫𝐞 𝐜𝐚𝐫𝐭𝐞: 𝐂𝐚𝐭𝐡𝐞𝐫𝐢𝐧𝐞 𝐑𝐎𝐒𝐒𝐈 – 𝐃𝐫𝐮𝐦𝐮𝐫𝐢 𝐢𝐧𝐢𝐭̦𝐢𝐚𝐭𝐢𝐜𝐞 𝐥𝐚 𝐏𝐚𝐧𝐚𝐢𝐭 𝐈𝐬𝐭𝐫𝐚𝐭𝐢 𝐬̦𝐢 𝐇𝐚𝐫𝐫𝐲 𝐌𝐚𝐫𝐭𝐢𝐧𝐬𝐨𝐧, traducere de dr. Eduard Claudiu BRĂILEANU
Prezintă: dr. Zamfir BĂLAN, prof. Ecaterina BONCIU, prof. Georgiana TROIA

● 17.00 – 19.00, Sala Dunărea
𝐀𝐜𝐮𝐥 𝐟𝐞𝐫𝐦𝐞𝐜𝐚𝐭 – atelier de cusut pentru copii
Coordonator: dr. Corina CIURARU

● 17.00 – 18.30, Centrul Multicultural
𝐕𝐢𝐛𝐫𝐚𝐭̦𝐢𝐢 𝐩𝐨𝐞𝐭𝐢𝐜𝐞 – cenaclu literar pentru adolescenți (14 – 18 ani)
Coordonator: Olimpia MORARU

● 18.00 – 22.00, Mediatecă
𝐁𝐫𝐚̆𝐢𝐥𝐚 𝐦𝐮𝐳𝐢𝐜𝐚𝐥𝐚̆ – 𝐉𝐨𝐡𝐧𝐧𝐲 𝐑𝐚̆𝐝𝐚̆𝐜𝐚𝐧𝐮
Coordonatori: Valentina CHIRIAC, Mara IONAȘCU, Steluța BUZDUGAN

● 18.00 – 22.00, Secția IM (parter)
𝐒𝐩𝐚-𝐮𝐥 𝐦𝐞𝐮 𝐥𝐢𝐭𝐞𝐫𝐚𝐫: atelier de crafting
Coordonatori: Mihaela LUNGU, Silviana PREDA

● 18.00 – 22.00, Secția IM (etaj)
𝐉𝐨𝐜𝐮𝐫𝐢𝐥𝐞 𝐜𝐨𝐩𝐢𝐥𝐚̆𝐫𝐢𝐞𝐢
Coordonatori: Silvia IACOB, Florentina PETCU

● 18.00 – 22.00, Ludotecă
𝐈𝐫𝐢𝐬 𝐅𝐨𝐥𝐝𝐢𝐧𝐠 – atelier pentru copii (4 – 12 ani)
Coordonatori: Jeni PETROF, Mihaela ARMEGA

● 18.00 – 22.00, Ludotecă
𝐌𝐚̂𝐢𝐧𝐢 𝐝𝐢𝐛𝐚𝐜𝐞 – atelier pentru copii (4 – 12 ani)
Coordonatori: Gabriela ȘTEFU, Daniela MOISOIU, Viorica APOSTU

● 19.00 – 22.00, Sala de Lectură
𝐂𝐮𝐥𝐨𝐫𝐢𝐥𝐞 𝐭𝐨𝐚𝐦𝐧𝐞𝐢 – atelier de pictură
Coordonatori: Adriana TRICĂ, Monica IONESCU, Carmen DAMIAN

● 19.00 – 20.00, Sala Dunărea
𝐂𝐚̆𝐦𝐚𝐬̦𝐚 𝐫𝐨𝐦𝐚̂𝐧𝐞𝐚𝐬𝐜𝐚̆ 𝐢̂𝐧𝐭𝐫𝐞 𝐦𝐚̆𝐢𝐞𝐬𝐭𝐫𝐢𝐞 𝐬̦𝐢 𝐤𝐢𝐭𝐬𝐜𝐡
Prezentare susținută de dr. Corina CIURARU

● 19.00 – 19.05, Curtea bibliotecii
𝐓𝐫𝐮𝐩𝐚 𝐝𝐞 𝐝𝐚𝐧𝐬: 𝐀𝐬𝐨𝐜𝐢𝐚𝐭̦𝐢𝐚 𝐃𝐨𝐰𝐧 𝐁𝐫𝐚̆𝐢𝐥𝐚 𝐬̦𝐢 𝐩𝐫𝐢𝐞𝐭𝐞𝐧𝐢𝐢

● 19.05 – 19.30, Curtea bibliotecii
𝐆𝐫𝐮𝐩𝐮𝐥 𝐚𝐫𝐭𝐢𝐬𝐭𝐢𝐜 𝐍𝐢𝐧𝐨 – 𝐍𝐢𝐧𝐨 – spectacol pentru copii
Coordonator: Doinița STANCIU, Lică BARBU

● 19.30 – 21.30, Curtea bibliotecii
𝐂𝐨𝐧𝐜𝐞𝐫𝐭 𝐝𝐞 𝐦𝐮𝐳𝐢𝐜𝐚̆ 𝐟𝐨𝐥𝐤 𝐜𝐮 𝐓𝐫𝐮𝐩𝐚 𝐀𝐍𝐓𝐈𝐂

Doritorii pot împrumuta cărți din colecțiile bibliotecii până la ora 21.00.

Nocturna Bibliotecilor este un eveniment de promovare a cărţii şi lecturii publice, inițiat la nivel naţional de Asociaţia Naţională a Bibliotecarilor şi Bibliotecilor Publice din România. Toți cei care doresc să petreacă o seară specială în lumea cărților sunt așteptați la Biblioteca Judeteana „Panait Istrati” Braila” cu sediul în Piața Poligon, nr. 4!

Ocrotim animalele, ocrotim viața
2023-10-04 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Ziua Internaţională a Animalelor este cu atât mai importantă și relevantă cu cât experții în biodiversitate și protecţia mediului trag numeroase semnale legate de situația actuală a animalelor. Experţii World Wide Fund for Nature (WWF) au raportat dispariții a peste două treimi din populaţiile de animale sălbatice din cauza activităților umane. Prin creșterea gradului de conștientizare și educație, putem creea o lume în care animalele pot fi recunoscute ca ființe simțitoare și luate în considerare acordând suportul material al bunăstării lor. Cu această ocazie, Biblioteca Județeană Brăila a organizat o expoziție de carte în holul secției Împrumut Adulți în perioada 4 – 25 octombrie 2023, realizată de bibliotecar Camelia Aurelia Cherciu.

Atelierele Bibliotecii
2023-10-05 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Octombrie, o lună atât de frumoasă, începe cu multe ateliere tematice și activități distractive la bibliotecă. Multe dintre ele sunt dedicate copiilor, pe care-i așteptăm să exploreze o lume a creativității, culorilor și a lucrului manual. Iată o listă lungă de activități pentru toate vârstele pe care vi le propunem pentru lunile următoare.

Toate atelierele sunt gratuite, participarea se face pe baza permisului de bibliotecă. Pentru înscrieri vă așteptăm la Punctul de Înscriere, la sediul bibliotecii din Piața Poligon nr. 4.

Lansarea cărții "Adevărate, trăite, de povestit"
2023-10-12 17:00 - 18:30 | Teatrul „Maria Filotti”
Biblioteca Județeană „Panait Istrati” Brăila în colaborare cu Teatrul „Maria Filotti” vă invită joi, 12 octombrie 2023, ora 17.00, la lansarea cărții „Adevărate, trăite, de povestit” scrisă de Elena Dumitrescu Nentwig. Evenimentul are loc la Teatrul „Maria Filotti”, iar intrarea publicului este liberă.

Prezintă dr. Valentin Popa și conf. univ. dr. Zamfir Bălan.
Moderează dr. Dragoș Adrian Neagu, directorul Bibliotecii Județene „Panait Istrati” Brăila.
Programul cuprinde momente muzicale susţinute de soprana Anda Ștefania Baciu.

Născută la Brăila, Elena Dumitrescu-Nentwig a absolvit la Iaşi Conservatorul de Muzică „Ciprian Porumbescu” şi a avut o carieră muzicală strălucită în calitate de solistă de operă. Recunoașterea internațională a avut loc după anul 1970, odată cu plecarea sa în exil și stabilirea în Germania. A cântat pe marile scene din Germania, Austria, Franța, Spania, Italia, Olanda, Cehia, Polonia, Israel. După încheierea carierei scenice, în cadrul studioului pe care l-a iniţiat, predă lecţii de canto unor tineri solişti aflaţi la început de carieră. În ultimii ani şi-a mutat studioul în Portugalia, acolo unde locuiește în prezent. În paralel, scrie în limba română şi germană proză cu tentă memorialistică, piese de teatru și povești pentru copii, operă care are numeroase ecouri favorabile în rândul cititorilor.

Odată cu lansarea cărţii „Adevărate, trăite, de povestit”, apărută anul acesta la Editura „Proilavia’ a Bibliotecii Județene Brăila publicul va avea acces şi la celelalte volume ale autoarei. Dintre acestea amintim: „Adevărate sau imaginate, de întâmplat s-au întâmplat…”, „Naufragiații din Brăila”, „Noi, romii și restul lumii”, „Iubire la margine de eșafod”, „De răsfoit” (basme și povestiri pentru copii), „Credinciosul meu dușman”, „Taina celor două perle”.
Vă așteptăm!

Oraşul meu, oraşul tău!
2023-10-17 08:00 - 17:00 | Brăila
Oraşul meu, oraşul tău! Nu-i aşa că sună frumos?
Sau, împreună, ,,Oraşul nostru”.
Şi cum să nu sune frumos dacă acest concurs adresat copiilor a ajuns la a X-a ediţie. Un 10 mare, cât Brăila de mare şi mai mult chiar având în vedere numărul mare de copii participanţi timp de nouă ani la acest concurs. Motiv de bucurie şi de sărbătoare încununat cu laurii talentaţilor copii brăileni. Mulţi dintre ei, concurenţi la primele ediţii cu desene despre oraşul lor, sunt acum adolescenţi şi privesc cu nostalgie în urmă strângând la inimă premiile şi diplomele obţinute cu ani în urmă.
Descrierele lor în desene și eseuri despre Brăila, aşa cum au văzut-o când erau copii, sunt acum conturate în spaţiul citadin brăilean în imagini mai vii şi mai adevărate rămânând întipărite în memoria lor pentru totdeauna.
Prin lucrările voastre vom percepe mai aproape viaţa Brăilei cu tot ce are ea în acest spaţiu dunărean, cu străzile ei neschimbate de sute de ani, cu Chira lui Panait Istrati, cu oamenii prinşi în rădăcinele ale acestui oraş pentru că, nu-i aşa?, nu avem voie să uităm de unde am plecat.
Vă urăm succes şi să primiţi toţi câte un 10 la ediţia aniversară de anul acesta!
REGULAMENT
1. Organizator:
«Concursul pentru copii „Oraşul meu, oraşul tău”» este organizat de Biblioteca Judeţeană „Panait Istrati” Brăila – Secţia de Împrumut pentru Copii.Ludoteca (denumită în continuare «Organizator») cu sediul în Piaţa Poligon nr. 4, Brăila. Concursul se va desfăşura conform prezentului Regulament, ale cărui prevederi sunt obligatorii pentru toţi participanţii.
2. Locul de desfăşurare :
Concursul este organizat şi se desfăşoară în incinta Bibliotecii Judeţene „Panait Istrati” Brăila şi este publicat pe pagina de Facebook a Ludotecii – Sectia de Împrumut pentru Copii.Ludoteca. Pentru a participa la acest concurs, este necesar să aveţi o adresă de e-mail validă, un număr de telefon şi să furnizaţi nume/prenume reale.
3. Perioada de desfăşurare :
Ediția a X-a a concursului „Oraşul meu, oraşul tău” se va desfăşura în perioada 23 octombrie – 24 noiembrie 2023 şi va avea trei secţiuni : desene nivel preșcolar, desene nivel primar, compuneri. Recomandăm participanţilor să cuprindă în lucrările lor nu numai obiective culturale şi embleme reprezentative ale oraşului Brăila ci şi poveştile istorice ale bătrânului oraş, susurul Dunării, chiotul pescăruşilor, verdele grădinilor publice, treburile de zi cu zi ale trecătorilor brăileni, bogăţia pieţelor şi voioşia copiilor din parcurile de joacă.
În această perioadă se vor putea înscrie în concurs creaţiile celor mici, ultima lucrare fiind acceptată la data de 24 noiembrie 2023, ora 16:00.
4. Criterii de evaluare:
Secțiunea desene : format A4 landscape , respectarea temei concursului (orașul Brăila), gradul de finalizare, nota personală, expresivitatea elementelor de limbaj plastic, mesajul artistic transmis, echilibrul cromatic, acuratețea tehnicii folosite.
Secțiunea compuneri : format A4 landscape, respectarea temei concursului (orașul Brăila ), calitatea exprimării, folosirea expresiilor frumoase, așezarea în pagină a textului, corectitudinea scrierii, nota originală.
Juriul concursului va fi alcătuit din : profesor educație plastică Adrian Vasile, profesor învățământ primar Carmen Dumitriade, profesor învățământ preșcolar Ionela Fedmașu.
Se vor desemna câştigătorii, după cum urmează:
*premiul special pentru talent;
*premiul de popularitate (concurentul a cărui lucrare va primi cele mai multe voturi prin opţiunea Like, pe pagina de Facebook, va intra în posesia premiului);
*premii pentru fiecare secţiune.
5. Înscrierea în concurs:
Concursul se adresează copiilor de grădiniţă si claselor 0 – IV, iar participarea se va face cu ajutorul cadrelor didactice si al părinţilor. Prin urmare, pentru a participa la concurs, participanţii trebuie:
*Să aibă vârsta cuprinsă între 4 şi 11 ani;
*Să fie autorii lucrării prezentate;
*Să depună lucrarea la sediul bibliotecii până la data de 24 noiembrie 2023, însoţită de datele de contact ale unui părinte sau cadru didactic: e-mail şi număr de telefon;
*Un participant poate înscrie maxim 3 lucrări.
Fotografiile lucrărilor vor fi încărcate într-un album pe pagina de facebook Secția de Împrumut pentru copii.Ludoteca .
Vor fi şterse comentariile sau alt gen de texte care au un limbaj neadecvat.
Organizatorul îşi rezervă dreptul de a nu valida înscrierea în concurs a lucrărilor ce nu respectă cerinţele concursului.
6. Regulamentul concursului :
Regulamentul concursului este disponibil pe pagina de facebook Secţia de Împrumut pentru copii.Ludoteca. Participarea la acest concurs implică acceptarea irevocabilă şi necondiţionată a prevederilor prezentului Regulament şi obligativitatea respectării acestora.
Organizatorul îşi rezervă dreptul de a modifica oricând prevederile prezentului Regulament în măsura în care se va impune acest lucru, cu condiţia anunţării modificărilor pe pagina de facebook.
Modificările/formă modificată a Regulamentului intră in vigoare numai după publicarea online.
7. Contact:
Pentru mai multe informaţii referitoare la concurs, vă rugăm să vă adresați coordonatorului, Doinița Mihaela Stanciu, mail : sectiacopiibjbraila@gmail.com.
Mulțumiri sponsorilor concursului : Vard Brăila, Frontera Trading Srl, Pizza Radu Brăila!

Stele pe cerul muzicii - cursuri gratuite pentru toate vârstele cu DJ Angelo Georg
2023-10-17 08:00 - 17:00 | Brăila
În curând Biblioteca Judeteana „Panait Istrati” Braila va găzdui un program de pregătire pentru organizarea de evenimente artistice și cursuri de DJ și sunetiști, cu durata de un an. Sunt așteptați să se înscrie artiștii aflați la început de drum, soliștii vocali și instrumentiștii, dansatorii individuali și instructorii de dans, dar și cei care doresc să facă figurație pentru producerea de videoclipuri.
Programul întâlnirilor: joi și vineri, orele 16-19, sâmbătă, orele 10-14.
Producătorul artistic DJ Angelo George răspunde pentru detalii și înscrieri la telefoanele: 0742813303, 0731537283.

Dimitrie Cantemir - Savantul de renume european
2023-10-26 08:00 - 17:00 | Brăila
În perioada 26 octombrie – 8 noiembrie 2023, Secția Împrumut pentru adulți a Bibliotecii Județene ”Panait Istrati” Brăila organizează expoziția documentară intitulată „Dimitrie Cantemir – Savantul de renume european”, dedicată împlinirii a 350 de ani de la nașterea istoricului, prozatorului şi filosofului Dimitrie Cantemir, domn al Moldovei în 1693 şi 1710-1711 (26 oct. 1673 – 21 aug. 1723). Opera lui Dimitrie Cantemir este unică și în ziua de astăzi datorită complexității rezultate consecutiv formației sale enciclopedice: știința se împletește cu filosofia, istoria și geografia sunt analizate știintific, iar etica, literatura și muzica, sunt completate de studiul moravurilor și al folclorului.

Expoziția este realizată de Silvia Iacob, bibliotecar.

𝐂𝐥𝐮𝐛𝐮𝐥 𝐈𝐧𝐯𝐞𝐬𝐭𝐢𝐭𝐨𝐫𝐢𝐥𝐨𝐫
2023-10-26 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Pentru cei care doresc să dobândească abilități financiare solide avem o veste bună! Începe 𝐂𝐥𝐮𝐛𝐮𝐥 𝐈𝐧𝐯𝐞𝐬𝐭𝐢𝐭𝐨𝐫𝐢𝐥𝐨𝐫, curs de educație financiară adresat tinerilor brăileni, care sunt încurajați să învețe cum să-și gestioneze banii în mod inteligent, să economisească și să investească cu încredere. Ne vedem la Biblioteca Județeană „Panait Istrati” în fiecare joi, ora 17.00, la Centrul de Instruire, et. 3!

Cursul este 𝐢𝐧𝐭𝐞𝐫𝐚𝐜𝐭𝐢𝐯 și 𝐜𝐚𝐩𝐭𝐢𝐯𝐚𝐧𝐭, oferind oportunitatea de a interacționa cu experți din domeniul financiar. Cursul este 𝐆𝐑𝐀𝐓𝐔𝐈𝐓, înscrierile se fac aici: https://www.facebook.com/messages/t/109469415909624 sau prin intermediul Bibliotecii Județene Brăila.
Coordonator: Gabriel Stoica – trainer specializat în zona investițiilor pe piețele financiare.
Vă așteptăm!

Târgul Regional de Știință CODE Kids FEST Brăila 2023
2023-10-27 11:30 - 14:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Copiii pasionați de știință și tehnologie din patru județe își dau întâlnire, vineri, 27 octombrie, între orele 11.30 – 14.00, la Biblioteca Județeană „Panait Istrati”, la cea de-a II-a ediție a Târgului Regional de Știință CODE Kids FEST Brăila 2023.

Evenimentul se desfășoară în cadrul proiectului „CODE Kids – Programează viitorul comunității tale”, dezvoltat de Fundația Progress și are ca scop crearea unei mișcări de coding și STEM în care copii, tineri și bibliotecari din mediul rural și urban își dezvoltă competențele digitale și se implică în viața comunității prin rezolvarea unor teme digitale creative. Prin activitățile de formare și atelierele organizate este deschisă o altă fereastră către explorarea lumii digitale cu oportunitățile sale de dezvoltare și învățare, astfel încât peste 4.600 de copii cu vârste cuprinse între 10 și 14 ani să fie încurajați să se implice activ și chiar să urmeze o carieră în tehnologie. Programul a primit Premiul III la Secțiunea Educație și Învățământ în cadrul Galei Societății Civile, ediția 2023.

Târgurile de ştiinţă şi tehnologie pentru copii demonstrează că aceştia nu au limite şi nici bariere în ceea ce priveşte creativitatea.

Cluburile de coderi participante, respectiv echipele bibliotecilor publice din Ovidiu, Medgidia, Constanța, Tulcea, Sarichioi, Brăila, Chiscani, Galați și Fierbinţi-Târg, vor prezenta proiecte din sfera tehnologiei și științei și experimente de inginerie aplicată.

Evenimentul are loc în Spațiul Multicultural „Dunărea” din cadrul bibliotecii și este coordonat de Ștefăniță Alecu, analist programator.

Evenimentele bibliotecii, 6-11 noiembrie 2023
2023-11-06 08:00 - 2023-11-11 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Metropolis - expoziție documentară
2023-11-07 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În fiecare an, începând din 1949, pe data de 8 noiembrie este celebrată Ziua Internațională a Zonelor Urbane, la inițiativa prof. univ. Carlos Maria della Paolera (Buenos Aires). Evenimentul, care mai are și alte denumiri – Ziua mondială de planificare a orașelor sau Ziua mondială a urbanismului – are ca principal scop conștientizarea problemelor generate de urbanizare și implementarea unor măsuri de organizare durabilă a spațiului urban.
Biblioteca Județeană „Panait Istrati” Brăila marchează acest eveniment prin organizarea unei expoziții documentare intitulată “Metropolis”, care va putea fi vizitată în perioada 7-21 noiembrie a.c. Expoziția este realizată de Doina Lalu, bibliotecar.

Hotarele gândului - lansare de carte
2023-11-10 16:30 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 10 noiembrie 2023, începând cu ora 16.30, Biblioteca Județeană „Panait Istrati” Brăila vă invită la lansarea volumului de versuri „Hotarele gândului” de Neculai Băcanu.
Prezintă: scriitorii Viorel Coman, Valentin Popa, Aurel Furtună.
Momentele muzicale sunt susținute de Victor Emanuel Nistor la vioară, Darius Ștefan Vădana la pian, Mihai Andrei Voicu la pian și Nicolas Mario Ștefan la pian.
Pe lângă volumul „Hotarele gândului”, autorul mai are publicate două cărți „Pribeag printre cuvinte” (2018) și „Noaptea zilei” (2021). „Ca poet, Neculai Băcanu nu și-a pierdut niciodată frăgezimea în fața miracolelor lumii. Ca și în volumele anterioare, și aici el este un neliniștit care trăiește febril clipa. Poezia este o foarte subtilă odă adusă stăpânului cuvântului înflorat, lui Eminescu” – notează în prefața volumului criticul Viorel Coman.
Vă așteptăm la sala „Fănuș Neagu”, et. 3!

FRUNZE RUGINII, spectacol de muzică și dans
2023-11-11 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Brăilenii sunt invitați sâmbătă, 11 noiembrie, ora 16.00, la Biblioteca Judeteana „Panait Istrati” Braila, la un spectacol pentru toate vârstele de muzică, umor și dans.
Cântă: Roxana Popa, George Petrenco, Lăutarii Band
Producător artistic: DJ Angelo George
Inginer de sunet: Cristian Codruț
Evenimentul se desfășoară în cadrul proiectului STELE PE CERUL MUZICII, program de pregătire pentru organizarea de evenimente artistice și cursuri de DJ și sunetiști, cu durata de un an.
Intrarea este liberă, vă așteptăm la spectacol!

Atelierele bibliotecii, 13-18 noiembrie 2023
2023-11-13 08:00 - 2023-11-18 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Atelierele săptămânii 20-25 noiembrie
2023-11-20 08:00 - 2023-11-25 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Cartea Vie a Profesiei 2023
2023-11-22 11:00 - 14:00 | Casa Tineretului Brăila
Biblioteca Județeană “Panait Istrati” organizează în data de 22 noiembrie la Casa Tineretului, între orele 11.00-14.00, proiectul CARTEA VIE A PROFESIEI, ediția a V-a. Proiectul se adresează elevilor din clasele a XI-a și a XII-a, oferindu-le acestora posibilitatea să intre în contact cu profesioniști din diverse domenii care îi pot îndruma în alegerea viitoarei profesii.
Vor fi prezenți 40 de specialiști care practică meserii precum: polițist, militar, medic, asistent, avocat, procuror, judecător, grafician, speaker motivațional, web designer, profesor, specialist IT, psiholog, farmacist, actor/regizor, pompier, jurnalist, specialist marketing digital, designer vestimentar și multe alte profesii. La această ediție au confirmat participarea elevi din 12 licee brăilene însoțiți de profesori.
Tinerii au posibilitatea de a afla răspunsuri sincere și directe la întrebări precum: Cât de bine plătită este această meserie? Cât de ușor se obține un post în domeniu, care sunt studiile necesare? Care sunt satisfacțiile sau dezamăgirile întâmpinate?

Organizatori eveniment: Roxana Neagu, Laura Caplea, Leonard Neculae.

Vă amintim că la ultima ediție a proiectului din 2022 au participat aproximativ 1.000 de persoane (elevi, profesori și lectori), evenimentul bucurându-se de mare succes de la an la an.

Paul Munteanu - dublă lansare de carte
2023-11-24 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 24 noiembrie 2023, începând cu ora 17.00, vă invităm la Biblioteca Județeană Brăila la dubla lansare de carte „Reflecții asupra vieții” și „Ghid al monumentelor de cultură și de artă din România” de Paul Munteanu. Vorbesc despre cărți profesorii: Paula Olșanschi și Octavian Osanu. Moderează: Dragoș Adrian Neagu, directorul bibliotecii.
Lucrarea „Reflecții asupra vieții” cuprinde o serie de cugetări și maxime legate de muncă și viață care sunt ușor de reținut de către generația tânără căreia autorul se adresează, în calitate de fost profesor cu ani mulți la catedră. „Temele tratate nu pot înlocui dezbaterile de la orele de dirigenție. Sper ca lucrarea să contribuie la formarea profilului moral al fiecărui tânăr în concordanță cu stadiul actual al evoluției societății ” ne spune autorul în introducerea volumului.
În „Ghidul monumentelor de cultură și de artă din România” cititorii pot descoperi informații complete și ilustrații despre monumente arhitectonice, cetăți și castele, statui și grupuri statuare, monumente dedicate eroilor neamului din diverse provincii istorice și județe ale țării. Fără a epuiza inventarul acestor monumente, ghidul poate fi de folos unui turist mai mult sau mai puțin avizat, dar și celor interesați de cunoașterea acestor nepreţuite comori, fără de care studiul civilizației românești nu este de conceput.

Vă așteptăm!

Ateliere 27-29 noiembrie
2023-11-27 08:00 - 2023-11-29 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Lumea în culorile copilăriei - lansare de carte
2023-11-29 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Grupul artistic de copii NINO NINO, care activează în cadrul Secției de Împrumut Cărți pentru Copii.Ludotecă publică la Editura Leviathan o nouă carte Lumea în culorile copilăriei cu ajutorul părinţilor şi al Asociaţiei Culturale Leviathan. Grupul este coordonat de scriitorul Lică Barbu, iar în urmă cu doi ani a mai lansat o carte Nino Nino şi poveştile copilăriei, la aceeaşi editură.
Așadar, vă invităm miercuri, 29 noiembrie 2023, începând cu ora 17.00, la Sala de Lectură a Bibliotecii Judeţene Panait Istrati la lansarea acestei cărţi – un album cu desene care s-au bucurat de multe aprecieri din partea unor artiști plastici brăileni. Cu acest prilej are loc și Festivitatea de premiere a câștigătorilor Concursului de desene și compuneri Oraşul tău, oraşul meu, desfășurat la Ludotecă în perioada octombrie – noiembrie a.c., coordonat de Doinița Stanciu, bibliotecar. Vă aşteptăm cu drag să ne bucurăm de lucrările copiilor noştri din Brăila!

Premiere Concurs "Orașul meu, Orașul tău"
2023-11-29 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Miercuri, 29 noiembrie 2023, ora 17.00, Biblioteca Judeţeană ,,Panait Istrati” Brăila vă invită la un dublu eveniment:
– Lansarea cărţii ,,Lumea în culorile copilăriei”, o carte cu desenele copiilor de la Grupul de copii NINO NINO însoţită de un scurt moment artistic interpretat de copiii din acest grup,
– Festivitatea de premiere a participanţilor la Concursul ,,Oraşul tău, oraşul meu”.
Dans cu voie bună, joacă, pizza și un mic concurs cu premii vor completa acest eveniment minunat special pregătit pentru copiii brăilenilor.
Vă aşteptăm cu drag!

Atelierele bibliotecii, 4-8 decembrie
2023-12-04 08:00 - 2023-12-08 19:00 | Brăila

Noutăți editoriale în anul 2023
2023-12-05 08:00 - 17:00 | Brăila
Ca o tradiție a Bibliotecii Judeţene „Panait Istrati” Brăila, expoziția propusă la începutul lunii decembrie intitulată „Noutăți editoriale în anul 2023”, aduce în atenția iubitorilor de carte cele mai recente volume intrate în colecțiile noastre. Domeniile enciclopedice sunt specifice bibliotecii cu titluri apărute la edituri reprezentative cum sunt: Editura Trei, Polirom, Nemira, Humanitas, Corint Books, Litera, dar și edituri locale, dintre care amintim: Dunărea, Proilavia, Istros.
Vă invităm în sediul Clădirii de Patrimoniu al instituției în perioada 6 -19 decembrie să vă bucurați răsfoind cărțile aflate în vitrinele expoziției.
Camelia Aurelia Cherciu, bibliotecar

Egalitatea de gen în școli
2023-12-08 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 8 decembrie, începând cu ora 16.00, oricine este interesat de acest subiect este așteptat la Centrul Multicultural Dunărea din cadrul Bibliotecii Județene Brăila la o discuție provocatoare care va genera schimbări pozitive privind incluziunea în peisajul educațional.
„În cadrul acestui eveniment puteți descoperi cum poate fiecare dintre noi să conteste stereotipurile și să demonteze prejudecățile. De aceea vă invităm sa veniți în număr cat mai mare, să faceți parte din această conversație vitală, în care fiecare participant contribuie la modelarea unui viitor în care toți, indiferent de gen, putem prospera” – ne spune coordonatoarea acestei întâlniri, Constantin Andra Maria, ambasador Girl Up România.

Atelierele săptămânii 11-15 decembrie 2023
2023-12-11 08:00 - 2023-12-15 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

ÎNVĂȚAREA FĂRĂ VÂRSTĂ, lansare de carte
2023-12-13 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Miercuri, 13 decembrie 2023, începând cu ora 16.00, la Biblioteca Judeteana „Panait Istrati” Braila are loc evenimentul de lansare al volumului ”Învățarea fără vârstă. O poveste adevărată pentru seniori”, ediția a II-a, autor Violeta Pușcașu.
Prezintă: Doina Focșa
Moderează: dr. Eduard Claudiu Brăileanu
„Cartea semnată de prof. univ. dr. Violeta Pușcașu nu este doar o mică istorie a apariţiei Universităților vârstei a 3-a în România și nici un simplu îndreptar de îmbătrânire, ci un argument puternic că învăţarea nu are vârstă. În multe țări europene acestea au existat încă din anii ’80, dar necesitatea lor a devenit din ce în ce mai clară într-o lume caracterizată de schimbări demografice și de rapide transformări în tehnologie și știință”, spune în prefața cărții Carmen Stadelhofer, preşedintele Institutului pentru învăţare virtuală şi reală în educaţia adulţilor, Ulm, Germania.
Vă așteptăm la sala Fănuș Neagu, Piața Poligon nr. 4!

Atelierele săptămânii 18-22 decembrie 2023
2023-12-18 08:00 - 2023-12-22 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
